Ozarboyjon prezidenti Ilhom Aliyevning ta’kidlashicha, strategik hamkorlik ulkan imkoniyatlar va ulkan mas’uliyatni bildiradi. Foto: Anadolu Agency Ozarboyjon va Qirg‘iziston munosabatlari strategik hamkorlik darajasiga chiqmoqda. Bu haqda Ozarboyjon prezidenti Ilhom Aliyev Qirg‘iziston prezidenti Sadir Japarov bilan uchrashuvi davomida ma’lum qildi. Ozarboyjon prezidentining ta’kidlashicha, strategik hamkorlik ulkan imkoniyatlar va ulkan mas’uliyatni bildiradi. Prezidentlar uchrashuvi yakunida Ozarboyjon va Qirg‘iziston o‘rtasida 10ta hujjat imzolandi. Ilhom Aliyev va Sadir Japarov Ozarboyjon va Qirg‘iziston o‘rtasida strategik hamkorlik to‘g‘risidagi deklaratsiyani imzoladi. Ikki davlat rahbarlari shuningdek, Ozarboyjon va Qirg‘iziston davlatlararo kengashini tuzish to‘g‘risidagi memorandumni imzoladi.